Täna keskpäeval tervitas Haapsalu kultuurikeskuses kooliõpilasi linnapea Urmas Sukles ning kirjutati alla koolirahu leping. Koolialguse kontserdi andis Karl-Erik Taukar.
„Kuna viimasel ajal on rahu ja sõja teema väga aktuaalne, siis kirjutame täna alla koolirahu lepingule,“ ütles Haapsalu linnapea Urmas Sukles.
Soovides, et algaval õppeaastal valitseks koolides töine ja sõbralik meeleolu ning et õpetajate ja õpilaste koostöö tugineks teineteisemõistmisele, usaldamisele, sellepärast leppisid õpilased ja õpetajad kokku koolirahus.
„Mäletame, kuulame ja tunnustame üksteist. Oleme sallivad, hoiame kokku ja aitame üksteist. Hoidume vägivallast ja meelemürkidest. Kool peab olema turvaline ja mõnus paik. Teeme koostööd ja osasleme aktiivselt koolielus. Armastame õppimist ja armastame õpetamist,“ on kirjas koolirahu leppes.
Koolirahu lepingule kirjutasid alla linnapea Urmas Sukles ja Läänemaa ühisgümnaasiumi õpilane Raido Valgenberg.
Fotod: Urmas Lauri